Այս հա­մայ­նա­պատ­կե­րին մէջ յստակ իրո­ղու­թիւն է որ Կա­րօ Փայ­լան թրքա­հայ հա­մայնքին ներ­կա­յացու­ցի­չը չէ, այլ ՀՏՓ-ի մեծ ժո­ղովրդա­կանու­թիւն վա­յելող պատ­գա­մաւո­րը։ Նոյն դիր­քի մէջ են այլ եր­կու երես­փո­խան­նե­րը Մար­գար Էսա­յեան եւ Սե­լինա Տո­ղան։ Սե­լինա Տո­ղան եւս իր կար­գին կը տա­նի աշ­խոյժ քա­ղաքա­կան գոր­ծունէու­թիւն։ Իր դժբախ­տութիւ­նը կը կա­յանայ ան­դա­մակ­ցած կու­սակցու­թե­նէն։ Հան­րա­պետա­կան կու­սակցու­թիւնը ի հի­մանէ կա­ռու­ցուած է թուրք ազ­գայնա­կանու­թեան վրայ։ Սա­կայն ժա­մանա­կի ըն­թացքին որոշ ժո­ղովրդա­վարա­կան տար­րեր ալ իրենց ազ­դե­ցու­թիւնը ու­նե­ցած են եւ Տո­ղան այդ ազ­դե­ցու­թեան հե­տեւան­քով կրնայ հան­րութեան նպաս­տող աշ­խա­տու­թիւն ծա­ւալել թուրք ազ­գայնա­կան կու­սակցու­թեան մը մէջ։